

***ОБЩИНСКИ СЪВЕТ - ГР.РУДОЗЕМ, ОБЛАСТ СМОЛЯН***

**тел:0306/99214; факс:0306/99141**

***e-mail: obsrud@abv.bg***

**ОБС Вх.№22/17.02.2025 г.**

**ДО**

**ОБЩИНСКИ СЪВЕТ**

**ГР. РУДОЗЕМ**

**О Т Ч Е Т**

***от***

***инж. Венцислав Пехливанов – Председател на Общинския съвет-Рудозем***

***Относно:*** *Отчет за работата на Общински съвет – Рудозем за периода 01.07.2024 – 31.12.2024 год.*

**Уважаеми дами и господа общински съветници,**

На основание чл.27, ал.6 от Закона за местното самоуправление и местната администрация, председателят на общинския съвет изготвя и внася за разглеждане отчет за дейността на общинския съвет и на неговите комисии. В изпълнение на цитираното основание, предлагам на вниманието на общинските съветници отчет за периода 01.07.2024 - 31.12.2024 г.

През този отчетен период общинските съветници са провели общо 8 заседания, от тях 5 редовни. През месец юли и август са проведени по едно заседание, а в останалите месеци по две заседания, а през месец октомври няма проведено заседание.

Средно на заседание са присъствали по 10 общински съветници, като повечето нямат пропуснато заседание.

Няма не проведени заседания поради липса на кворум.

При извършване на дейността си през отчетния период Общински съвет прие различни по видове и правна същност административни и нормативни актове, както и решения за приемане на стратегически документи – актове по чл. 21, ал. 1, т. 12 от ЗМСМА – стратегии, прогнози програми и планове за развитие на общината.

Класификацията би могла да бъде извършена и според сферите на дейност, които регулират актовете на общински съвет, съгласно разпоредбата на чл. 17 от ЗМСМА.

По отношение на дневния ред средно на заседание са се разглеждани по 9 точки на заседание. Най-късият дневен ред е от една точка, а най-дългия от 17 точки.

Общински съвет е взел общо 65 решения, касаещи всички области на компетентност на местното самоуправление. От тях 57 или 88 % са гласувани с пълно мнозинство. Областният управител е върнал само едно решение.

|  |  |  |  |  |
| --- | --- | --- | --- | --- |
| № | |  | | --- | | Наименование | | Отчетен период  01.01- 01.06.24 | Отчетен период  01.07-31.12.24 |
| 1. | Заседания на Общински съвет | 8 | 8 |
| редовни заседания | 5 | 5 |
|  | извънредни заседания | 3 | 3 |
| 2. | Среден брой присъстващи общински съветници | 11 | 10 |
| 3. | Среден брой разглеждани точки в дневния ред на заседание | 10 | 9 |
| Най-много точки в дневния ред | 19 | 17 |
| Най-малко точки в дневния ред | 4 | 1 |
| 4. | Общ брой взети решения | 80 | 65 |
| Решения с пълно мнозинство | 70 | 57 |
| 5. | Върнати решения от областния | 10 | 1 |

**Заседания на постоянните комисии към Общински съвет-Рудозем**

През отчетния период 01.07 - 31.12.2024 година комисиите към Общински съвет – Рудозем проведоха следния брой заседания:

* „Комисия по бюджет, финанси и икономика” – 7 заседания;
* „Комисия по устройство на територията, благоустрояване, екология, законност и обществен ред” – 6 заседания;
* „Комисия по здравеопазване, образование, култура, социална политика и спорт” – 6 заседания;
* „Комисия за противодействие на корупцията и отнемане на незаконно придобитото имущество” – не е провеждала заседания.

|  |  |  |  |  |
| --- | --- | --- | --- | --- |
| № | |  | | --- | | Име на комисия | | Отчетен период  01.01- 01.06.24 | Отчетен период  01.07-31.12.24 |
| 1. | „Комисия по бюджет, финанси и икономика” | 6 | 7 |
| 2. | „Комисия по устройство на територията, благоустрояване, екология, законност и обществен ред” | 6 | 6 |
| 3. | „Комисия по здравеопазване, образование, култура, социална политика и спорт” | 5 | 6 |
| 4. | „Комисия за противодействие на корупцията и отнемане на незаконно придобитото имущество” | 0 | 0 |

След извършен подробен правен анализ на работата на Общински съвет-Рудозем е важно да се отбележи следното:

През месец юли бе спазено изискването за открито излъчване и съхраняване, както на заседанията на Общински съвет – Рудозем, така и на заседанията на постоянните комисии. Заседанията се излъчват от медия в реално време в интернет чрез страницата на Община Рудозем и Общински съвет – Рудозем. Излъчване се осъществява в реално време и на официалния YouTube канал на Съвета.

С новото изменение на закона е предвидено протоколът от всяко заседание на постоянните комисии да се публикува на интернет страницата на Общинския съвет.

На следващо място: Законът предвижда създаването и поддържането на публичен електронен регистър на питанията на общински съветници и съответните отговори към тях. На Общинския съвет е вменено задължение за поддържане на регистър на питанията и отговорите към тях. Към момента в сайта на Общинския съвет се съдържа секция „ПИТАНИЯ“, която отговаря на задължителните изисквания.

В графа „ПИТАНЕ“ и „ОТГОВОР“ се публикуват питането на съответния общински съветник и отговорът към него.

През отчетният период има три постъпили питания от общински съветник, които са получили своя отговор от страна на кмета.

В заключение може да се каже, че Общински съвет – Рудозем покрива всички разпоредби и задължения. Той е последователен в целите и намеренията си да разреши немалка част от въпросите и проблемите на общината и нейните жители.

Също така е спазил основната си цел и през този период да постига висока прозрачност и откритост, каквито е имало и преди в промяната на закона.

Искрено се надявам с конструктивност, отговорност и градивност да продължим нашата работа за развитието на Община Рудозем.

Предоставям настоящата информация за сведение на всички общински съветници, на кмета на общината и на общинската администрация, а така също и на гражданите на Община Рудозем.

Общинския съвет гр. Рудозем след като се запозна с Отчета за работата му за периода 01.07 - 31.12.2024 година на председателя на Общинския съвет – инж. Венцислав Пехливанов и на основание на чл.15, ал.3 от Правилника за организацията и дейността на Общинския съвет, неговите комисии и взаимодействието му с общинската администрация и на основание чл. 21, ал.1, т.23 и чл. 27, ал. 6 от Закона за местното самоуправление и местната администрация

**РЕШИ:**

Приема Отчета за работата на Общински съвет – Рудозем през 01.07.2024 – 31.12.2024 година.

**Председател на Об. С:……П………….**

**/инж. Венцислав Пехливанов/**